KOMISIJOS REGLAMENTAS (EB) Nr. 917/2007
2007 m. liepos 31 d.
nustatantis minimalią neperdirbtų džiovintų figų supirkimo iš gamintojų kainą ir pagalbos, skirtos džiovintų figų gamybai, sumą už 2007-2008 prekybos metus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6b straipsnio 3 dalį ir 6c straipsnio 7 dalį,
kadangi:
(1)
2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (2) 3 straipsnio 1 dalies c punkte numatyta džiovintų figų prekybos metų trukmė.
(2)
1999 m. liepos 19 d. Komisijos reglamento (EB) Nr. 1573/1999, nustatančio išsamias Tarybos reglamento (EB) Nr. 2201/96 taikymo taisykles dėl džiovintų figų charakteristikų, už kurias suteikiama pagalba pagal pagalbos gamybai schemą (3), 1 straipsnis nustato kriterijus, kuriems turi atitikti produktai tam, kad už juos būtų mokama minimali kaina.
(3)
Atsižvelgiant į Reglamento (EB) Nr. 2201/96 6b ir 6c straipsniuose nustatytus kriterijus, turėtų būti nustatyta minimali kaina ir pagalbos gamybai dydis 2007-2008 prekybos metams.
(4)
Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2201/96 6a straipsnio 2 dalyje numatyta minimali neperdirbtų džiovintų figų kaina už 2007-2008 prekybos metus yra 1 018,38 EUR už gamintojo grynojo svorio toną.
Už 2007-2008 prekybos metus pagalbos neperdirbtų džiovintų figų gamybai dydis, atsižvelgiant į Reglamento (EB) Nr. 2201/96 6a straipsnio 1 dalį, yra 258,57 EUR už grynojo svorio toną.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 31 d.